Príloha č. 2 súťažných podkladov

Návrh Rámcovej dohody

**Rámcová dohoda**

**č. .....................................**

uzatvorená podľa § 269 ods. 2 zákona č. 513/1991 Zb. Obchodný zákonník (ďalej len „*Obchodný zákonník*“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon č. 343/2015 Z. z*.“)   
(ďalej len „*rámcová dohoda*“)

medzi účastníkmi dohody

**Objednávateľ:** Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

IČO: 00151866

Identifikačné číslo pre DPH: SK 2020571520

Bankové spojenie: Štátna pokladnica, Radlinského 32, 810 05 Bratislava, Slovenská republika

Číslo účtu: SK78 8180 0000 0018 0023

BIC/SWIFT kód:    SPSRSKBA

Zastúpený: Patrik Krauspe, štátny tajomník Ministerstva vnútra Slovenskej republiky na základe plnomocenstva, č. p. SL-OPS-2023/005305-437

(ďalej len „*Objednávateľ*“)

a

**Poskytovateľ:**

Sídlo:

IČO:

DIČ:

IČ DPH:

Zapísaný v OR SR:

Bankové spojenie:

SWIFT :

IBAN:

e-mail:

Telefonický kontakt:

Zastúpený:

(ďalej len „*Poskytovateľ* “)

(ďalej spolu ako „*účastníci* *dohody*“)

**Článok I.  
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. ..... zo dňa ..... pod zn. ..... – MSS na predmet zákazky „Služby podpory logistických operácií medzinárodného humanitárneho logistického centra“ (ďalej len „*verejné* *obstarávanie*“).
  2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto rámcová dohoda.
  3. Základným účelom tejto rámcovej dohody je v súlade s výsledkom verejného obstarávania zabezpečiť služby podpory logistických operácií medzinárodného humanitárneho logistického centra, v rozsahu a spôsobom definovaným v článku II. tejto rámcovej dohody, ktorú bude zabezpečovať Poskytovateľ Objednávateľovi formou písomných objednávok.

**Článok II.**

**PREDMET RÁMCOVEJ DOHODY**

* 1. Predmetom tejto rámcovej dohody je záväzok Poskytovateľa zabezpečiť pre Objednávateľa poskytovanie služby riadenia a prevádzkovania riadiacej jednotky medzinárodného humanitárneho logistického centra (ďalej len „*hub*“) a logistickej siete hub-u (ďalej len „*služba*“), v súlade s Opisom predmetu zákazky, ktorý tvorí Prílohu č. 1 (ďalej len „*OPZ*“ alebo „*Príloha č. 1*“) tejto rámcovej dohody a záväzok Objednávateľa zaplatiť Poskytovateľovi za riadne a včas poskytnutú službu cenu v súlade s článkom V. tejto rámcovej dohody.

**Článok III.**

**OBJEDNÁVKA SLUŽBY**

* 1. Objednávateľ na základe aktuálnej potreby služby tvoriacej predmet tejto rámcovej dohody vyzve Poskytovateľa na poskytnutie služby formou písomnej objednávky.
  2. V objednávke Objednávateľ v súlade s Prílohou č. 1 tejto rámcovej dohody určí:
     1. obsah a rozsah požadovanej služby s prípadným uvedením osobitostí daného prípadu,
     2. počet zamestnancov (expertov) Poskytovateľa,
     3. rozsah hodín potrebný na výkon služby,
     4. termín plnenia poskytovaných služieb,
     5. iné technické a organizačné pokyny dôležité pre zabezpečenie služby, ako aj ďalší požadovaný personál Poskytovateľa,
     6. miesto poskytnutia služby v prípade, ak je poskytnutie služby viazané na konkrétne miesto.
  3. V prípade časovej tiesne a nutnosti okamžitého poskytnutia služby je Objednávateľ oprávnený dohodnúť s Poskytovateľom vykonanie služby telefonicky a písomnú objednávku doručiť najneskôr do jedného (1) pracovného dňa.
  4. Poskytovateľ sa zaväzuje, že písomne potvrdí prijatie objednávky Objednávateľovi v lehote najneskôr do troch (3) hodín od jej doručenia, v pracovných dňoch v čase od 08.00 hod do 15.30 hod, pričom toto potvrdenie musí obsahovať:
     1. číslo potvrdenia,
     2. odkaz na číslo objednávky,
     3. informáciu o zabezpečených službách.

3.5 Riadne poskytnutie služieb bude dokladované písomnou správou o poskytnutí služieb.

3.6 V prípade, ak budú služby poskytnuté v rozpore s touto rámcovou dohodou a/alebo písomnou objednávkou, Objednávateľ na to písomne upozorní Poskytovateľa. Poskytovateľ sa zaväzuje odstrániť na svoje náklady vady poskytnutej služby do 24 hodín od doručenia písomnej reklamácie zo strany Objednávateľa.

**Článok IV.**

**PODMIENKY POSKYTOVANIA SLUŽIEB**

1. Poskytovateľ sa zaväzuje poskytovať služby špecifikované v Prílohe č. 1 tejto rámcovej dohody v súlade s jej ustanoveniami, so všeobecne záväznými právnymi predpismi platnými na území Slovenskej republiky, prípadne aj v inom mieste poskytovania služby podľa pokynov Objednávateľa a v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, a dodržiavať dohodnuté termíny a časy.
2. Poskytovateľ sa zaväzuje Objednávateľovi na základe jeho objednávky poskytnúť služby spojené s riadením a prevádzkovaním hub-u, a participovať na službách spojených s týmito činnosťami, ktorými sa rozumejú najmä poskytovanie a prezentovanie výsledkov poskytnutých služieb a rokovania tak, ako je to uvedené v Prílohe č. 1. Poskytovateľ sa zaväzuje poskytovať služby riadne a včas, s potrebnou odbornou starostlivosťou, podľa podmienok dohodnutých v tejto rámcovej dohode, písomnej objednávke a podľa požiadaviek Objednávateľa, v zodpovedajúcej kvalitatívnej úrovni.
3. Poskytovateľ sa zaväzuje zabezpečiť si vhodné pracovné prostredie a prostriedky potrebné na plnenie predmetu tejto rámcovej dohody, pričom zároveň berie na vedomie, že pokiaľ Objednávateľ výslovne neurčí inak, poskytovanie objednaných služieb Poskytovateľ nebude realizovať v priestoroch Objednávateľa a ani za použitia jeho zariadení resp. iného majetku.
4. Poskytovateľ vyhlasuje, že v čase uzatvorenia tejto rámcovej dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka.
5. Poskytovateľ zabezpečí poskytovanie služieb vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi neposkytnutím služieb. Poskytovateľ vyhlasuje, že má uzatvorenú platnú zmluvu o poistení zodpovednosti za škodu spôsobenú iným osobám v súvislosti s poskytovaním služieb s minimálnym limitom poistného plnenia 500.000,- EUR. Toto poistenie Poskytovateľa musí trvať po celý čas platnosti rámcovej dohody.
   1. V Prílohe č. 3 tejto rámcovej dohody sú uvedené údaje o všetkých známych subdodávateľoch Poskytovateľa, ktorí

sú známi v čase uzavierania tejto rámcovej dohody. Zároveň je Poskytovateľ povinný uviesť aj údaje o  osobe

oprávnenej konať za subdodávateľa v rozsahu meno a priezvisko, adresa pobytu, dátum narodenia.

* 1. Poskytovateľ je povinný bezodkladne Objednávateľovi oznámiť akúkoľvek zmenu údajov u  subdodávateľov

uvedených v Prílohe č. 3 tejto rámcovej dohody.

* 1. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 4.6 tejto rámcovej dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  2. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje zákon č. 315/2016 Z. z.
  3. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe tejto rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonaného na základe zmluvy o subdodávke.
  4. Ak na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  5. V prípade, že Poskytovateľ, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

1. Poskytovateľ sa zaväzuje Objednávateľa bez zbytočného odkladu, t. j. bezprostredne po tom, ako sa o nich dozvedel, písomne informovať o všetkých okolnostiach dôležitých pre riadne a včasné poskytovanie služieb a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
2. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
3. Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do troch (3) dní po tom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ napriek upozorneniu Poskytovateľa trvá na tomto postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
4. Poskytovateľ je povinný poskytovať Objednávateľovi dokumenty nevyhnutné na poskytovanie služieb v písomnej podobe, vždy ak je to možné aj v elektronickej podobe, pokiaľ sa v tejto rámcovej dohode nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č. 1 tejto rámcovej dohody.
5. Poskytovateľ sa zaväzuje poskytnúť Objednávateľovi všetku potrebnú súčinnosť nevyhnutnú na plnenie tejto rámcovej dohody.
6. Objednávateľ sa zaväzuje bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie služieb definovaných v Prílohe č. 1.

**Článok V.**

**CENA A FAKTURÁCIA**

1. Cena za služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „*zákon č. 18/1996 Z. z.*“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z.
2. Maximálne jednotkové ceny za služby sú špecifikované vo Formulári cenovej ponuky, ktorý tvorí Prílohu č. 2 tejto rámcovej dohody a sú stanovené ako maximálne, pre jednotlivé položky, ktoré boli predmetom ponuky. Účastníci dohody sa výslovne dohodli, že celková maximálna a súhrnná výška ceny za služby poskytnuté na základe tejto rámcovej dohody je: ............ EUR bez DPH, (slovom: ..............), ............ EUR s DPH (slovom: .................).
3. Po dobu trvania tejto rámcovej dohody je možné cenu meniť len v písomných dodatkoch k uzavretej rámcovej dohode, a to iba v odôvodnených prípadoch pri podstatnej zmene podmienok v dôsledku legislatívnych zmien, ktoré majú dopad na tvorbu ceny (napr. zmena sadzby DPH).
4. V cene podľa bodu 5.2 tohto článku sú zahrnuté všetky náklady Poskytovateľa vynaložené na plnenie predmetu tejto rámcovej dohody.
5. Fakturovaná cena musí byť uvedená v mene EURO. K fakturovanej cene bude pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania služby, ak nebola DPH už zohľadnená vo výške fakturovanej ceny alebo ak všeobecne záväzný právny predpis o dani z príjmu neurčuje inak.
6. Celkové množstvo poskytnutých služieb bude závisieť výlučne od potrieb Objednávateľa počas doby platnosti tejto rámcovej dohody.
7. Objednávateľ uhradí Poskytovateľovi cenu za poskytnutú službu na základe faktúry, ktorú je Poskytovateľ oprávnený vystaviť až po dodaní služieb Objednávateľovi so splatnosťou tridsať (30) dní od doručenia faktúry do Centrálnej evidencie faktúr, Pribinova 2, 812 72 Bratislava. Prílohu faktúry tvorí správa o poskytnutí služieb podľa čl. III. bod 3.5 tejto rámcovej dohody.
8. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať všetky dohodnuté náležitosti a/alebo všetky náležitosti vyplývajúce z príslušných všeobecne záväzných právnych predpisov, Objednávateľ môže takúto faktúru vrátiť Poskytovateľovi na prepracovanie, s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry.
9. Platby budú realizované formou bezhotovostného platobného styku prostredníctvom finančného úradu Objednávateľa. Uhradením ceny sa rozumie odpísanie fakturovanej sumy z bankového účtu Objednávateľa v prospech účtu Poskytovateľa uvedeného v záhlaví rámcovej dohody.
10. Bankové spojenie Poskytovateľa uvedené na faktúre musí byť zhodné s bankovým spojením dohodnutým v záhlaví tejto rámcovej dohody. V prípade, ak by došlo k zmene bankového spojenia, Objednávateľ musí byť o tejto skutočnosti bezodkladne písomne informovaný a účastníci dohody o tejto skutočnosti vyhotovia písomný dodatok k tejto rámcovej dohode.
11. Poskytovateľ výslovne berie na vedomie, že zálohové platby a platby vopred Objednávateľ neposkytuje.
12. Účastníci dohody sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.

**Článok VI.**

**SANKCIE**

* 1. Ak je Poskytovateľ v omeškaní s dodaním objednanej služby v rozpore s termínom určeným v objednávke, je Objednávateľ oprávnený požadovať od Poskytovateľa zmluvnú pokutu vo výške 0,05% z ceny objednanej služby, s ktorej poskytnutím je v omeškaní, a to za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody.
  2. Ak je Poskytovateľ v omeškaní s odstránením vady služby podľa čl. III. bod 3.6, je Objednávateľ oprávnený požadovať od Poskytovateľa zmluvnú pokutu vo výške 0,05% z ceny služby, a to za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody.
  3. V prípade, ak je Objednávateľ v omeškaní s úhradou fakturovanej ceny o viac ako tridsať (30) dní po lehote jej splatnosti, je Poskytovateľ oprávnený od Objednávateľa požadovať zaplatenie úrokov z omeškania v zákonom stanovenej výške.
  4. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia sankčnej faktúry do sídla Poskytovateľa. Pre účely tejto rámcovej dohody sa za vyššiu moc považujú udalosti, ktoré nie sú závislé od konania účastníkov dohody a ktoré nemôžu účastníci dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie poskytnutia služby trvá po dobu pôsobenia vyššej moci, najviac však dva (2) mesiace. Po uplynutí tejto doby sa účastníci dohody dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od tejto rámcovej dohody.
  5. V prípade nepravdivosti vyhlásenia Poskytovateľa, ktoré je uvedené v bode 4.4 tejto rámcovej dohody, je Poskytovateľ povinný zaplatiť Objednávateľovi zmluvnú pokutu vo výške 5.000,- EUR (slovom: päťtisíc EUR).

**Článok VII.**

**ZODPOVEDNOSŤ ZA ŠKODU**

* 1. Ak Poskytovateľ pri plnení predmetu tejto rámcovej dohody preukázateľne poruší svoje povinnosti vyplývajúce z rámcovej dohody a/alebo zo všeobecne záväzných právnych predpisov, zodpovedá za škodu spôsobenú takýmto konaním a zaväzuje sa ju Objednávateľovi, resp. iným osobám nahradiť.
  2. Poskytovateľ pri plnení predmetu tejto rámcovej dohody nezodpovedá Objednávateľovi za škodu preukázateľne vzniknutú v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Poskytovateľovi zo strany Objednávateľa.

**Článok VIII.**

**MLČANLIVOSŤ**

* 1. Účastníci dohody sa dohodli, že všetky skutočnosti, informácie a údaje týkajúce sa riadenia a prevádzkovania hub-u, a logistickej siete hub-u, ako aj súvisiace strategické a operačné informácie, o ktorých sa Poskytovateľ dozvie pri plnení tejto rámcovej dohody sú považované za dôverné informácie, o ktorých sa obaja účastníci dohody zaväzujú zachovávať mlčanlivosť, pokiaľ osobitný všeobecne záväzný právny predpis platný na území Slovenskej republiky alebo písomná dohoda účastníkov dohody neustanovuje inak. Povinnosť mlčanlivosti podľa tohto článku trvá aj po skončení tejto rámcovej dohody.
  2. Účastníci dohody sa zaväzujú, že dôverné informácie bez predchádzajúceho písomného súhlasu druhého účastníka dohody, s výnimkou plnenia predmetu tejto rámcovej dohody, nevyužijú pre seba a pre tretie osoby, neposkytnú ich tretím osobám ani neumožnia prístup tretích osôb k dôverným informáciám, pokiaľ táto rámcová dohoda neustanovuje inak. Ak účastník dohody akýmkoľvek spôsobom poruší povinnosť mlčanlivosti podľa tohto článku rámcovej dohody je povinný́ druhému účastníkovi dohody nahradiť tým spôsobenú škodu v plnej výške.
  3. Účastníci dohody sa dohodli, že musia zabezpečiť, aby sa povinnosť mlčanlivosti vyplývajúca z tohto článku rámcovej dohody vzťahovala aj na osoby, ktoré realizujú práva a povinnosti z tejto rámcovej dohody vyplývajúce.

**Článok IX.**

**TRVANIE A SKONČENIE RÁMCOVEJ DOHODY**

* 1. Táto rámcová dohoda sa uzatvára na obdobie dvadsaťštyri (24) mesiacov odo dňa nadobudnutia jej účinnosti, resp. do vyčerpania maximálneho finančného limitu, podľa bodu 5.2 tejto rámcovej dohody.
  2. Pred uplynutím doby trvania tejto rámcovej dohody podľa predchádzajúceho bodu je túto rámcovú dohodu možné skončiť aj nasledovnými spôsobmi:
     1. písomnou dohodou účastníkov dohody, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky účastníkov dohody vzniknuté na základe alebo v súvislosti s touto rámcovou dohodou,
     2. písomným odstúpením od tejto rámcovej dohody v prípadoch ustanovených rámcovou dohodou alebo zákonom,

9.2.3 písomnou výpoveďou aj bez udania dôvodu, s výpovednou lehotou dva (2) mesiace, ktorá začne plynúť prvým (1.) dňom mesiaca nasledujúceho po mesiaci, v ktorom bola písomná výpoveď doručená druhému účastníkovi dohody.

* 1. Objednávateľ je oprávnený písomne odstúpiť od tejto rámcovej dohody v prípade, ak:
     1. proti Poskytovateľovi začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. ak nastane niektorá z okolností podľa § 19 zákona č. 343/2015 Z. z.,
     4. Poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území Slovenskej republiky a/alebo písomnou objednávkou a na písomnú výzvu Objednávateľa toto konanie a jeho následky v určenej primeranej lehote neodstráni,
     5. Poskytovateľ poruší rámcovú dohodu podstatným spôsobom, pričom za podstatné porušenie tejto rámcovej dohody zo strany Poskytovateľa sa považuje porušenie povinností vyplývajúcich mu z článku IV tejto rámcovej dohody,
     6. Poskytovateľ porušil svoje povinnosti uvedené v rámcovej dohode tým, že neposkytol službu riadne alebo včas podľa podmienok rámcovej dohody a príslušnej objednávky.
  2. Poskytovateľ je oprávnený písomne odstúpiť od tejto rámcovej dohody v prípade, ak Objednávateľ neuhradí faktúru ani tridsať (30) dní po lehote jej splatnosti.
  3. Odstúpenie od rámcovej dohody je účinné momentom doručenia písomného oznámenia o odstúpení druhému účastníkovi dohody. Odstúpenie musí mať písomnú formu, musí byť doručené druhému účastníkovi dohody a musí v ňom byť uvedený konkrétny dôvod odstúpenia, inak je neplatné. Účastníci dohody nie sú povinní vrátiť si už poskytnuté plnenia.

**Článok X.**

**OSOBITNÉ A ZÁVEREČNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (ďalej len „oznámenie“) musia byť v písomnej podobe doručené (i) osobne, (ii) poštou, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto rámcovej dohody.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ písomne oznámi Poskytovateľovi v súlade s týmto článkom tejto rámcovej dohody: Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: .................................

e-mail: ..................................

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ písomne oznámi Objednávateľovi v súlade s týmto článkom tejto rámcovej dohody:

Poskytovateľ: ..............................................................

..............................................................

k rukám: .................................

e-mail: .................................

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
     2. v čase jeho doručenia, pokiaľ sa doručuje ako poštová zásielka alebo
     3. v čase jeho doručenia, najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípade, ak sa niektoré z ustanovení tejto rámcovej dohody stane neplatné z dôvodu rozporu so všeobecne záväznými právnymi predpismi, účastníci dohody sa dohodnú na takej zmene rámcovej dohody, aby dohodnuté podmienky boli čo najpodobnejšie pôvodnému dojednaniu.
  3. Táto rámcová dohoda môže byť doplnená alebo menená len písomnými, očíslovanými a účastníkmi dohody podpísanými dodatkami k tejto rámcovej dohode.
  4. Právne vzťahy touto rámcovou dohodou neupravené sa riadia príslušnými ustanoveniami Obchodného zákonníka a zákona č. 343/2015 Z. z. a ostatných všeobecne záväzných právnych predpisov platných na území Slovenskej republiky.
  5. Účastníci dohody sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.
  6. Táto rámcová dohoda je vyhotovená v troch (3) vyhotoveniach s platnosťou originálu v slovenskom jazyku, pričom jedno (1) vyhotovenie obdrží Poskytovateľ a dve (2) vyhotovenia obdrží Objednávateľ.
  7. Táto rámcová dohoda nadobúda platnosť dňom jej podpisu oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv. Rámcovú dohodu zverejní Objednávateľ.
  8. Účastníci dohody vyhlasujú, že táto rámcová dohoda jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si rámcovú dohodu pozorne a riadne prečítali, porozumeli jej a na dôkaz súhlasu s ňou ju vlastnoručne podpisujú.
  9. Táto rámcová dohoda má nasledujúce prílohy, ktoré sú jej neoddeliteľnou súčasťou:

- Príloha č. 1 - Opis predmetu zákazky

- Príloha č. 2 – Formulár cenovej ponuky

- Príloha č. 3 - Informácie o subdodávateľoch

- Príloha č. 4 – Zmluva o poistení zodpovednosti za škodu

- Príloha č. 5 - Správa o poskytnutí služieb (článok III, bod 3.5)

V Bratislave dňa ................. V ............. dňa ..................

Za Objednávateľa: Za Poskytovateľa:

.................................................................. ..................................................................

štátny tajomník

Ministerstva vnútra Slovenskej republiky